ไทยพร้อมรับการกลับมาของกระแสลงทุน
26 มิถุนายน 2564

ไทยพร้อมรับการกลับมาของกระแสลงทุน
สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เปิดเผยระหว่างการประชุมร่วมกับลูกค้ากองทุนในประเทศของเราว่า สกพอ. มีเป้าหมายดึงดูดเม็ดเงินลงทุนเข้าสู่โครงการ EEC (ชลบุรี ฉะเชิงเทรา และระยอง) เข้ามา 1.8 ล้านลบ. ในช่วงปี 2563-67 (1.6 ล้านลบ. จากอุตสาหกรรมเป้าหมาย 12 ประเภท และ 2 แสนลบ. จากโครงการโครงสร้างพื้นฐานใหม่ๆ) ถือว่าสูงกว่ามูลค่าการลงทุนในพื้นที่นี้ในช่วง 5 ปีก่อนหน้าถึง 35%
ปัจจุบัน 5 โครงการโครงสร้างพื้นฐานหลักใน EEC มูลค่ารวมที่ 6.178 แสนลบ. มีความคืบหน้าตามแผนการ โครงการรถไฟความเร็วสูงเชื่อมต่อ 3 สนามบิน (2.685 แสนลบ.) สนามบินนานาชาติอู่ตะเภา (2.043 แสนลบ.) และท่าเรืออุตสาหกรรมมาบตาพุด เฟส 3 (6.58 หมื่นลบ.) สามารถระบุพันธมิตรภาคเอกชนกับรัฐบาลได้แล้ว ส่วนท่าเรือแหลมฉบัง เฟส 3 (7.92 หมื่นลบ.) จะระบุพันธมิตรภาคเอกชนได้ภายในเดือนนี้ ขณะที่ศูนย์ซ่อมบำรุงอากาศยานอู่ตะเภา (MRO) และการพัฒนาพื้นที่อุตสาหกรรมการบิน (ATZ) อยู่ระหว่างการจัดทำแผนแม่บท
มุมมอง KS
โครงการ EEC ที่สำคัญทั้งหมดต่างมีความคืบหน้าตามแผนการ ข้อตกลงทางการค้าระหว่างประเทศและการมีแรงงานฝีมือจะเพิ่มความน่าดึงดูดให้กับการลงทุนในไทย
เรามีมุมมองเชิง “บวก” ต่อกลุ่มนิคมอุตสาหกรรม (IE) โดยเชื่อว่านอกเหนือจากทำเลที่ดีในภูมิภาคนี้แล้ว โครงสร้างพื้นฐานที่แข็งแกร่งของไทย การเป็นศูนย์กลางการผลิตในหลายๆ อุตสาหกรรม และมาตรการสนับสนุนที่แข็งแกร่งจากภาครัฐจะเป็นปัจจัยที่ช่วยดึงดูดความสนใจของกลุ่มนักลงทุนได้
เรายังเลือก AMATA เป็นหุ้นเด่น เพราะมองว่าจะเป็นรายแรกที่ได้ประโยชน์จากการกลับมาเปิดประเทศ เพราะคาดว่านักลงทุนคือคนกลุ่มแรกที่จะกลับเข้ามาในประเทศไทย จากนั้นก็คาดว่า FPT จะได้ประโยชน์ตามมาเมื่ออุปสงค์ในตลาดที่อยู่อาศัยและโรงแรมฟื้นตัวขึ้น
เปิดพอร์ตลงทุน >> https://bit.ly/3eC98sz
KS #KSecurities #EEC #Industrial #Estate
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp